Objektívna stránka tohto trestného činu spočíva v konaní [[Term:páchateľ|páchateľa]] [[Term:trestný čin|trestného činu]], ktorý použitím [[Term:podvod|podvodného]] konania, ľsti, obmedzovania osobnej slobody, [[Term:násilie|násilia]], hrozby násilím, hrozby inej [[Term:ťažká ujma na zdraví|ťažkej ujmy]] alebo iných foriem donucovania, prijatia alebo poskytnutia peňažného plnenia či iných výhod na dosiahnutie súhlasu osoby, na ktorú je iná osoba odkázaná, alebo zneužitia svojho postavenia alebo zneužitia bezbrannosti alebo inak zraniteľného postavenia zláka, prepraví, prechováva, odovzdá alebo prevezme iného, hoci aj s jeho súhlasom, na účel [[Term:prostitúcia|prostitúcie]] alebo inej formy sexuálneho vykorisťovania, vrátane [[Term:pornografické dielo|pornografie]], nútenej práce či nútenej služby, otroctva alebo praktík podobných otroctvu, nevoľníctva, odoberania orgánov, tkanív či bunky alebo iných foriem vykorisťovania (Ivor, J. a kol.: Trestné právo hmotné. Osobitná časť. Bratislava: Iura Edition 2006).
Právna úprava postihu obchodovania s ľuďmi vychádza z Protokolu o prevencii, potláčaní a trestaní obchodovania s ľuďmi, osobitne so ženami a deťmi a zo Spoločného postupu prijatého Radou na základe čl. 3 Zmluvy o Európskej únii, týkajúceho sa boja s nezákonným obchodovaním s ľuďmi a sexuálneho vykorisťovania detí.
Čentéš, J. a kol.: Trestný zákon – Veľký komentár. Bratislava: Eurokódex 2013.
trestný čin, pri ktorom činnosť [[Term:páchateľ|páchateľa]] [[Term:trestný čin|trestného činu]] spočíva v tom, že využije podvodné konanie, lesť, obmedzovanie osobnej slobody, [[Term:násilie|násilie]] alebo hrozbu násilia alebo ďalšie formy konania uvedené v § 179 odsek 1 Trestného zákona, pričom zámerom páchateľa je vykorisťovať ľudí uvedenými formami a jeho konanie tak obmedzuje slobodné rozhodovanie človeka v zásadných oblastiach jeho existencie